25. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΓΕΩΡΓΙΑΣ Αριθ. 247302 της 20/31 Δεκ. 1961 (ΦΕΚ Β΄ 468) Περί του μέτρου υποχρεωτικής διελεύσεως των προς εξαγωγήν προοριζομένων νωπών καρπών λεμονοπορτοκαλίων εκ των συγχρονισμένων Κέντρων Διαλογής και Συσκευασίας. Έχοντες υπ’ όψιν: 1)Το άρθρ. 19 του Νόμ. 4035/60 «περί μέτρων επεκτάσεως και βελτιώσεως των δενδροκηπευτικών καλλιεργειών και άλλων τινών διατάξεων», 2)το από 11/15.11.52 Β.Δ/μα «περί επιβολής ποιοτικού ελέγχου κατά την εξαγωγήν των καρπών των Εσπεριδοειδών» ως ετροποποιήθη και συνεπληρώθη δια των από α)12/25.6.53 Β.Δ/τος και β)8/14.5.57 Β.Δ/τος, 3)την υπ’ αριθ. 181164/10708/914/18.9.61 απόφασιν των Υπουργών Εμπορίου και Γεωργίας, 4)την ανάγκην προωθήσεως των εξαγωγών των Εσπεριδοειδών μας, 5)την ανάγκην λήψεως των ενδεδειγμένων ειδικών μέτρων εξασφαλιζόντων την καλυτέραν διατήρησιν και διακίνησιν των Δενδροκηπευτικών προϊόντων μέχρι των Αγορών Καταναλώσεως και 6)την διαπιστωθείσαν ανάγκην της καλυτέρας εμφανίσεως των εξαγομένων εσπεριδοειδών μας, αποφασίζομεν: 1.Καθορίζομεν όπως, άπαντες οι προς εξαγωγήν προοριζόμενοι νωποί καρποί λεμονίων και πορτοκαλλίων, διέρχονται υποχρεωτικώς δια συγχρονισμένων Κέντρων Διαλογής και Συσκευασίας, προς περαιτέρω επεξεργασίαν των. «Δια την λειτουργίαν των ως άνω Κέντρων απαιτείται άδεια λειτουργίας εκδιδομένη υπό των οικείων Διευθυντών Γεωργίας, κατόπιν αιτήσεως υποβαλλομένης υπό των ενδιαφερομένων εις την αρμοδίαν Διεύθυνσιν Γεωργίας. Η ισχύς της εν λόγω αδείας θα είναι τριετούς διαρκείας. Η ισχύς της παρούσης άρχεται από της υπογραφής της». Το εντός « » δεύτερον εδάφιον, τροποποιηθέν δια της υπ’ αριθ. 183661/10772 της 6/28 Σεπτ. 1962 αποφ. Υπ. Γεωργίας και Οικονομικών (ΦΕΚ Β΄ 344), ετροποποιήθη ως άνω δια της υπ’ αριθ. 262909/4464 της 16 Απρ./7 Μαΐου 1969 αποφ. Υπ. Γεωργίας και Εμπορίου (ΦΕΚ Β΄ 306). Ως τοιαύτα Κέντρα θεωρούνται εκείνα τα οποία είναι εφωδιασμένα με τον κάτωθι μηχανικόν εξοπλισμόν, εγκατεστημένον εντός καταλλήλου χώρου: 1)Τμήμα καθαρισμού καρπών 2)   »     απολυμάνσεως καρπών 3)   »     στεγνώματος καρπών 4)   »     ποιοτικής διαλογής καρπών και 5)   »     διαλογής κατά μέγεθος (κατά διάμετρον ή κατά βάρος). 2.Εξουσιοδοτείται ο Υπουργός Γεωργίας, όπως, εις ας περιπτώσεις, περί ων κατωτέρω, κρίνη τούτο απαραίτητον εξαιρή δι’ αποφάσεών του,του μέτρου της υποχρεωτικής διελεύσεως εκ των εν λόγω συγχρονισμένων Κέντρων Διαλογής και Συσκευασίας: α)Τα προοριζόμενα προς εξαγωγήν λεμόνια και πορτοκάλλια τα παραγόμενα εις τας περιφερείας εκείνας εις ας η μικρή παραγωγή των δεν δικαιολογεί οικονομικώς την ίδρυσιν ιδίων τοιούτων Κέντρων ή δε μεταφορά των προϊόντων τούτων προς επεξεργασίαν εις άλλας περιφερείας, ένθα λειτουργούν τοιαύτα Κέντρα, αντενδείκνυται, λόγω της μεγάλης αποστάσεως, οικονομικώς. Εις την περίπτωσιν ταύτην δεν υπάγονται τα λεμόνια και πορτοκάλλια τα παραγόμενα εις τας περιφερείας της Πελοποννήσου. β)Τα πορτοκάλλια και λεμόνια, άτινα προορίζονται να εξαχθούν χύμα εντός βαγονίων, οσάκις, εις περιόδους εντατικής εξαγωγής (αιχμών), σημειούται προσκόμισις μεγάλων ποσοτήτων προϊόντων, εις τα Κέντρα Διαλογής και Συσκευασίας προς επεξεργασίαν δι’ εξαγωγήν τούτων, τόσον χύμα εντός βαγονίων, όσον και συσκευασμένων εντός κιβωτίων, συνεπεία δε τούτου δεν επαρκούν τα Κέντρα Διαλογής και Συσκευασίας. 3.Εις τα ως άνω συγχρονισμένα Κέντρα Διαλογής και Συσκευασίας θ’ ασκήται επίσης και ο βασικός ποιοτικός έλεγχος των διερχομένων εκ τούτων προϊόντων κατ’ εφαρμογήν των κειμένων διατάξεων και των σχετικών διαταγών του Υπουργείου Γεωργίας, οι δε προς τούτο αρμόδιοι ελεγκταί θα χορηγούν, αφ’ ενός μεν οριστικά πιστοποιητικά ποιοτικού ελέγχου, εις ας περιπτώσεις η φόρτωσις δια το εξωτερικόν πραγματοποιείται αμέσως εις την περιοχήν όπου ευρίσκεται το Κέντρον Διαλογής και Συσκευασίας και συντάσσονται εκεί τα Τελωνειακά έγγραφα εκτελωνισμού του εμπορεύματος, αφ’ ετέρου δε Υπηρεσιακά σημειώματα προελέγχου, άτινα υποχρεωτικώς θα συνοδεύουν τα φορτία εις τας περιπτώσεις καθ’ ας ταύτα θα μεταφέρωνται εις έτερα σημεία της Χώρας προς τελικήν φόρτωσιν δι’ εξαγωγήν εις το εξωτερικόν, όπου θα διενεργήται και ο τελικός έλεγχος. 4.Δι’ αγορανομικών διατάξεων καθορισθήσεται το εκάστοτε ανώτατον όριον αμοιβής των εν λόγω Κέντρων δια τας εργασίας καθαρισμού, διαλογής, συσκευασίας κλπ. των εν τη παρούση αναφερομένων προϊόντων. 5.Η ισχύς της παρούσης άρχεται από της 1ης Σεπτεμβρίου του 1962. 6.Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 238,19(α) Σελ. 238,19(β) 360-057 ΄Ελεγχος εξεγομένων γεωργικών προϊόντων 11.Ε.δ.25 